Document ID: /roh_data/filtered/fineweb-2-filterrobots_roh.jsonl.gz/32107

Gia la decisiun da la Cussegl federal d’avant ina emna da sbassar a partir dal 2019 per tut las chasadas e per singulas interpresa las taxas obligatoricas per radio e televisiun sin 365 francs ad onn aveva l’uniun d’artisanadi e mastergn crititgà. Alura aveva l’uniun pretendì da relaschar la taxa per tut las interpresas.
Interpresas na taidlan betg radio e guardan era betg televisiun
Tenor l’uniun d’artisanadi na taidlan las interpresas betg radio tuttina ston ellas pajar ina taxa graduada tenor la svieuta. Ma pir a partir d’ina svieuta da 500’000 francs ad onn. La pli auta taxa per ina interpresa munta a 35’530 francs, scrivan las agenturas da novitads. Sur da l’iniziativa «No Billag» vegn il suveran svizzer a decider ils 4 da mars 2018.
Gie a la ordinaziun da finanzas 2021
Per la segunda fatschenta che vegn en votaziun ils 4 da mars recumonda l’Uniun svizra d’artessinadi e mastergn in gea. La fatschenta tracta la prolungaziun da la taglia directa federala e da la taglia sin la plivalur.
RR novitads 20:00